Príloha č. 2 Výzvy

**Zmluva o podpore výučby**

V rámci organizácie celoročného vzdelávacieho programu pre žiakov na školách v zriaďovateľskej

pôsobnosti Banskobystrického samosprávneho kraja v oblasti rozvoja kritického myslenia a vedomostí v oblasti ľudských práv uzatvorená podľa ust. § 262 ods. 1 v spojení s ust. § 269 ods. 2 zákona č. 513/1991 Zb. Obchodný zákonník v platnom znení (ďalej len „**Zmluva**”)

# **Zmluvné strany**:

Táto zmluva sa uzatvára medzi:

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 828 100

DIČ: 2021627333

Zastúpený: Ing. Jánom Lunterom, predsedom

Bankové spojenie: Štátna pokladnica

IBAN: SK92 8180 0000 0070 0038 9679

Kontaktná osoba: Mgr. Zuzana Lafférsová

Telefón: +421 948 874 624

E-mail: zuzana.laffersova@dobrykraj.sk

(ďalej ako „**BBSK**“ )

a

**OBCHODNÉ MENO ....................................**

Sídlo: .......................................

IČO: .........................................

DIČ: ...............................

Zapísaný: .....................................

Zastúpený: ..................................

Bankové spojenie: .............................

Kontaktná osoba: ..............................

Telefón: ..................................

E-mail: .............................

(ďalej ako “**Dodávateľ**”)

# **Definícia pojmov**

1. **Workshop** je pre účely tejto Zmluvy výučba žiakov prebiehajúca v oblasti rozvoja kritického myslenia a vedomostí v oblasti ľudských práv, ktorá sa dotýka nasledujúcich oblastí:
	* hodnoty slobody, rovnosti, demokracie, otvorenej spoločnosti,
	* redukcia stereotypov a predsudkov,
	* prevencia radikalizácie,
	* rozvíjanie kompetencie žiakov v oblasti ľudských práv,
	* rozvoj kritického myslenia žiakov,
	* aktívne občianstvo a participácia.
2. **Učebný materiál** je kompletný súbor textov, obrázkov, multimédií a ústnych inštrukcií určených pre žiakov a učiteľov zúčastňujúcich sa výučby v rámci workshopu, ktorý je potrebný na dosiahnutie cieľa výučby.
3. **Lektor** je pre účely tejto Zmluvy osoba, ktorá získala prostredníctvom školenia alebo tréningu v oblasti vzdelávania k ľudským právam teoretické a praktické skúsenosti s aplikáciou znalostí potrebných na budovanie znalostí u žiakov v oblastiach, ktoré budú vyučované na workshopoch na základe tejto Zmluvy.

# **Predmet Zmluvy**

1. Predmetom tejto Zmluvy je záväzok Dodávateľa zabezpečiť pre BBSK lektorov (ďalej ako „**Lektori**“), ktorí budú v školskom roku 2021/2022 na základe osobitných zmluvných vzťahov uzatvorených s vybranými školami v zriaďovateľskej pôsobnosti Banskobystrického samosprávneho kraja podľa tejto Zmluvy (ďalej aj len „**Školy**“), realizovať workshopy pre žiakov v oblasti rozvoja kritického myslenia a vedomostí v oblasti ľudských práv (ďalej ako „**Zabezpečiť realizáciu workshopov**“) a záväzok BBSK za Zabezpečenie realizácie workshopov zo strany Dodávateľa uhradiť Dodávateľovi cenu podľa článku 5 tejto Zmluvy.
2. Realizácia workshopov, bude prebiehať na nasledovných Školách:



# **Povinnosti Dodávateľa**

1. Dodávateľ je povinný zabezpečiť Lektorov, ktorí budú v školskom roku 2021/2022 vo vybraných 10 triedach na Školách realizovať celoročný vzdelávací program pozostávajúci z minimálne 8 a maximálne 10 workshopov v každej triede realizovaných v časových intervaloch 4 až 8 týždňov.
2. Celoročný vydelávací program bude realizovaný primárne prezenčnou formou, v prípade nepriaznivej spoločenskej situácii (napr. COVID-19) bude vzdelávací program v plnom rozsahu realizovaný dištančnou formou.
3. Trvanie jedného workshopu bude v rozsahu 2 vyučovacích hodín.
4. Workshopy budú realizované v troch etapách: prvá etapa bude prebiehať v mesiacoch október – december 2021, druhá etapa v mesiacoch január – apríl 2022 a tretia etapa v mesiacoch máj – august 2022.
5. Dodávateľ je povinný vypracovať individuálny plán pre každú zapojenú triedu po zohľadnení požiadaviek Školy týkajúcich sa nosnej témy/tém workshopov.
6. Workshopy musia pokrývať nasledujúce oblasti:
	* hodnoty slobody, rovnosti, demokracie, otvorenej spoločnosti,
	* redukcia stereotypov a predsudkov,
	* prevencia radikalizácie,
	* rozvíjanie kompetencie žiakov v oblasti ľudských práv,
	* rozvoj kritického myslenia žiakov,
	* aktívne občianstvo a participácia.
7. Dodávateľ je povinný dodať BBSK písomne vypracovanú metodiku, podľa ktorej sa budú workshopy realizovať.
8. Dodávateľ je povinný na základe individuálneho plánu pre triedu Zabezpečiť realizáciu workshopov v triedach formou interaktívnych aktivít, diskusií, živých knižníc a pod..
9. Dodávateľ je povinný Zabezpečiť realizáciu workshopov riadne, v čase a na mieste dohodnutom so Školami.
10. Dodávateľ je povinný preberať v plnom rozsahu zodpovednosť za obsah workshopov.
11. Dodávateľ je povinný po absolvovaní dvoch úvodných workshopov zohľadniť reakcie zapojených žiakov pri vytváraní plánu pre danú triedu, vyhodnocovať priebežne spätnú väzbu od žiakov a následne prispôsobiť ďalšie aktivity.
12. Dodávateľ je povinný počas školského roka pravidelne konzultovať obsah workshopov s učiteľmi a učiteľkami zapojenými v programe. Každá zapojená Škola má nárok nad workshopov, aj na konzultácie s učiteľmi, ktoré sa dotýkajú ľudských práv a podobne, v rozsahu 10 hodín.
13. Dodávateľ je povinný pripraviť učebný materiál potrebný na realizáciu workshopov.
14. Dodávateľ je povinný na realizáciu workshopov ako Lektorov získať len osoby, ktoré majú ukončené vysokoškolské vzdelanie 1. alebo 2. stupňa a majú certifikát zo školenia alebo tréningu v oblasti vzdelávania k ľudským právam.
15. Dodávateľ je povinný na realizáciu workshopov zabezpečiť počas celej doby trvania tejto Zmluvy odborného garanta, ktorý bude vykonávať odborný dohľad nad realizáciou workshopov zo strany Lektorov. Odborný garant musí spĺňať nasledovné minimálne požiadavky: úspešne ukončené vysokoškolské vzdelanie 2. stupňa, aspoň jedna profesionálna praktická skúsenosť s realizáciou workshopov v oblasti rozvoja kritického myslenia a vedomostí v oblasti ľudských práv na základnej alebo strednej škole v rozsahu min. 20 vyučovacích hodín, odborný certifikát z oblasti vzdelávania k ľudským právam, prevencie radikalizácie, rodovej rovnosti, aktívnemu občianstvu a hodnotám demokracie. Dodávateľ je povinný na písomné požiadanie BBSK preukázať existenciu zabezpečeného odborného garanta vykonávajúceho odborný dohľad nad realizáciou workshopov zo strany Lektorov, a to najmä poskytnutím písomného vyhlásenia zo strany odborného garanta s potrebnými listinnými dokumentmi preukazujúcimi minimálne požiadavky na odborného garanta.
16. Dodávateľ je povinný zabezpečiť potrebné organizačno-administratívne náležitosti spojené s realizáciou workshopov.
17. Dodávateľ a každý Lektor je povinný dodržiavať Školský poriadok a interné smernice Škôl, v priestoroch ktorých bude prebiehať výučba realizácie workshopu.
18. Dodávateľ je povinný na začiatku a na konci realizácie vzdelávacieho programu zabezpečiť úvodné a záverečné meranie postojov a hodnôt žiakov v triedach zapojených do programu vopred definovanou metódou, ktorá meria najmä zmeny a posuny (pozitívne či negatívne) v hodnotách žiakov v oblasti slobody, rovnosti, demokracie, intolerancie a posuny v kompetenciách žiakov v oblasti ľudských práv, redukcie stereotypov a predsudkov, úrovne kritického myslenia.
19. Dodávateľ je povinný zabezpečiť spracovanie výstupov merania a dodať BBSK písomné vyhodnotenie výstupov merania vo forme záverečnej správy. V prípade, ak si Dodávateľ túto povinnosť nesplní, má BBSK po zaslanej a nenaplnenej písomnej výzve Dodávateľovi nárok na zmluvnú pokutu vo výške 10,- Eur za každý deň omeškania s týmto plnením.
20. Rozpis realizácie workshopov vedených Lektormi a úvodných a záverečných meraní postojov a hodnôt žiakov na jednotlivých Školách bude špecifikovaný písomne zo strany Dodávateľa pre prvú etapu na mesiace október – december 2021 najneskôr k 15.10.2021, pre druhú etapu na mesiace január – apríl 2022 najneskôr k 01.02.2022 a pre tretiu etapu na mesiace máj – august 2022 najneskôr k 01.05.2022. V mesiacoch júl a august 2022 už Dodávateľ nebude Zabezpečovať realizáciu workshopov na Školách, ale predovšetkým spracovávať a vyhodnocovať výsledky meraní postojov a hodnôt a pripravovať písomné vyhodnotenie výstupov merania. Dodávateľom zabezpečený rozpis sa može na základe predchádzajúceho písomného súhlasu BBSK upravovať, a to tak, aby zodpovedal učineným zmenám na jednotlivých Školách.
21. Dodávateľ je povinný uvádzať Banskobystrický samosprávny kraj ako finančného podporovateľa programu na všetkých komunikačných výstupoch a zachovať pri tom erb BBSK, farbu a typ písma v súlade s dizajn manuálom BBSK.

# **Povinnosti BBSK**

* 1. BBSK je povinný včas a riadne uhrádzať cenu za Zabezpečenie realizácie workshopov v súlade s dohodnutými podmienkami uvedenými v tejto Zmluve.
	2. BBSK je povinný zabezpečiť nevyhnutnú spoluprácu Škôl s Dodávateľom tak, aby bolo možné naplniť predmet Zmluvy.
	3. BBSK je povinný dodať Dodávateľovi podklady potrebné na propagáciu programu v deň podpisu tejto Zmluvy (erb v elektronickej podobe, farbu a typ písma, dizajn manuál BBSK).

# **Cena a platobné podmienky**

* 1. Celková cena za Zabezpečenie realizácie workshopov, vrátane meraní postojov a hodnôt dotknutých žiakov a konzultácie s učiteľmi zapojenými v programe (podľa potreby rozsah do 10 hodín), všetko v súlade s podmienkami dohodnutými v tejto Zmluve, je:

**...... EUR bez DPH (slovom: ................... EUR )**(ďalej len „**Cena**“).

* 1. BBSK nie je platcom DPH.
	2. Cena je určená ako cena celková a konečná. Na jej uhradenie má Dodávateľ nárok iba v prípade, ak Zabezpečí realizáciu workshopov a úvodných a záverečných meraní postojov a hodnôt v rovnakom rozsahu tak ako bude tento uvedený v rozpise realizácie workshopov a úvodných a záverečných meraní postojov a hodnôt, ktorý bude špecifikovaný písomne zo strany Dodávateľa pre prvú etapu na mesiace október – december 2021 najneskôr k 15.10.2021, pre druhú etapu na mesiace január – apríl 2022 najneskôr k 01.02.2022 a pre tretiu etapu na mesiace máj – august 2022 najneskôr k 01.05.2022, prípadne požadovanú konzultáciu zo strany Školy podľa tejto Zmluvy, všetko podľa rozsahu dohodnutého v tejto Zmluve.
	3. V prípade, ak Dodávateľ nesplní celý záväzok dohodnutý v tejto Zmluve, bude faktúra alikvotne krátená o objem nezrealizovaných povinností Dodávateľa.
	4. Dodávateľ vystaví BBSK faktúru za zrealizované workshopy a merania postojov a hodnôt v prvej etape, t.j. za obdobie október – december 2021, najneskôr do 20.12.2021 a to vo výške 1/3 z Ceny za predpokladu, že Dodávateľ v mesiacoch október – december 2021 zabezpečil realizáciu workshopov a  meraní postojov a hodnôt v rovnakom rozsahu, aký bude špecifikovaný v rozpise realizácie workshopov a meraní postojov a hodnôt pre prvú etapu na mesiace október – december 2021. Dodávateľ berie na vedomie, že ku každej vystavenej faktúre je povinný priložiť písomný prehľad obsahujúci počet zabezpečených workshopov a meraní postojov a hodnôt na jednotlivých Školách.
	5. Dodávateľ vystaví BBSK faktúru za zrealizované workshopy a merania postojov a hodnôt v druhej etape, t.j. za obdobie január – apríl 2022, najneskôr do 15.05.2022 a to vo výške 1/3 z Ceny za predpokladu, že Dodávateľ v mesiacoch január – apríl 2022 zabezpečil realizáciu workshopov a meraní postojov a hodnôt v rovnakom rozsahu, aký bude špecifikovaný v rozpise realizácie workshopov a meraní postojov a hodnôt pre druhú etapu na mesiace január – apríl 2022. Dodávateľ berie na vedomie, že ku každej vystavenej faktúre je povinný priložiť písomný prehľad obsahujúci počet zabezpečených workshopov a meraní postojov a hodnôt na jednotlivých Školách.
	6. Dodávateľ vystaví BBSK faktúru za zrealizované workshopy a merania postojov a hodnôt v tretej etape, t.j. za obdobie máj – august 2022, najneskôr do 15.09.2022 a to vo výške 1/3 z Ceny za predpokladu, že Dodávateľ v mesiacoch máj – august 2022 zabezpečil realizáciu workshopov a meraní postojov a hodnôt v rovnakom rozsahu, aký bude špecifikovaný v rozpise realizácie workshopov a meraní postojov a hodnôt pre tretiu etapu na mesiace máj – august 2022. V mesiacoch júl a august 2022 už Dodávateľ nebude realizovať workshopy na Školách, ale predpovšetkým spracovávať a vyhodnocovať výsledky meraní postojov a hodnôt a pripravovať písomné vyhodnotenie výstupov merania. Dodávateľ je povinný dodať BBSK písomné vyhodnotenie výstupov merania do dvoch mesiacov od ukončenia tejto Zmluvy. Dodávateľ berie na vedomie, že ku každej vystavenej faktúre je povinný priložiť písomný prehľad obsahujúci počet zabezpečených workshopov a meraní postojov a hodnôt na jednotlivých Školách.
	7. Dodávateľ je povinný do 19.11.2022 poslať na schválenie BBSK záverečnú správu meraní postojov a hodnôt na Školách. V prípade, že BBSK schváli záverečnú správu je Dodávateľ povinný vystaviť vyúčtovaciu faktúru do 10.12.2022. V prípade, že BBSK neschváli záverečnú správu je Dodávateľ povinný vrátiť BBSK celkovú Cenu za Zabezpečenie realizácie worshopov, merania postojov a hodnôt podľa Zmluvy.
	8. Faktúry, ktoré neobsahujú náležitosti daňového dokladu stanovené príslušnými právnymi predpismi alebo, ktoré neobsahujú priložený písomný prehľad preukazujúci zrealizovanú výučbu je BBSK oprávnený vrátiť Dodávateľovi na opravu. Oprávneným vrátením prestáva plynúť lehota splatnosti. Celá lehota plynie znovu odo dňa doručenia (odovzdania) opravenej alebo nanovo vyhotovenej faktúry pre BBSK.
	9. Lehota splatnosti faktúr je 30 dní odo dňa ich doručenia BBSK.

# **Trvanie zmluvy**

* 1. Zmluva sa uzatvára na dobu určitú, a to dosplnenia všetkých záväzkov z nej vyplývajúcich pre jej Zmluvné strany.
	2. Zmluva zanikne predovšetkým uplynutím doby, na ktorú bola dohodnutá.
	3. Zmluva môže taktiež zaniknúť výpoveďou od Zmluvy jednej zo Zmluvných strán. Zmluvné strany sú oprávnené Zmluvu vypovedať kedykoľvek, a to aj bez uvedenia dôvodu. Zmluvné strany sa dohodli na 2-mesačnej výpovednej lehote, ktorá začína plynúť prvým dňom mesiaca, ktorý nasleduje po mesiaci, v ktorom bola písomná výpoveď doručená druhej Zmluvnej strane.

# **Záverečné ustanovenia**

* 1. Táto Zmluva bola vyhotovená podľa slobodnej, vážnej, určitej a zrozumiteľnej vôle všetkých účastníkov, ani jeden z nich ju neuzavrel v tiesni, ani za nápadne nevýhodných podmienok a ich zmluvná voľnosť nebola obmedzená.
	2. Táto Zmluva je vyhotovená v dvoch vyhotoveniach, z ktorých každá má rovnakú záväznosť. Každá strana obdrží po jednom vyhotovení.
	3. Prípadné dodatky k tejto Zmluve budú vyhotovené písomnou formou na základe súhlasu oboch zúčastnených strán.
	4. Zmluvné strany svojím podpisom potvrdzujú, že Zmluve porozumeli a že vyjadrujú ich súhlasný prejav vôle.
	5. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví tejto Zmluvy, pokiaľ nie je zmena adresy písomne oznámená Zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, Zmluvné strany si dohodli, že účinky doručenia nastávajú dňom vrátenia zásielky Zmluvnej strane, ktorá zásielku doručuje.
	6. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
	7. Dodávateľ berie na vedomie skutočnosť, že táto Zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
	8. Táto Zmluva nadobúda platnosť dňom jej podpísania oboma Zmluvnými stranami a účinnosť v súlade s ust. § 47a ods. 1 Občianskeho zákonníka nadobúda kalendárnym dňom nasledujúcim po dni jej zverejnenia neziskovou organizáciou v Centrálnom registri zmlúv.
	9. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.
	10. Neoddeliteľnou súčasťou tejto Zmluvy je Príloha č. 1 – Opis ponúkaných služieb, Príloha č. 2 – Podrobný položkový rozpočet a Príloha č. 3 - Tlačivo o realizácii workshopov: Príloha k faktúre č. ...............

V Banskej Bystrici dňa ............... V .......................... dňa ...............

|  |  |
| --- | --- |
| Za BBSK:\_\_\_\_\_\_\_\_\_\_\_\_\_\_\_\_\_\_\_\_\_\_Ing. Ján Lunter, predseda  | Za Dodávateľa:\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Príloha č.3 **PRÍLOHA k faktúre č. ......................................** |  |
|  |
|  |  |  |  |
|  |  |  |  |
| **Názov školy: ................................................** |  |  |
| **Riaditeľ školy: .........................................** |  |  |
| **V zmysle zmluvy o podpore výučby č. ...................... uzavretej medzi Banskobystrickým samosprávnym krajom a Centrom komunitného organizovania...........................** |
|  |  |  |  |
| **Za mesiac: ...................................** |  |  |
|  |  |  |  |
| **P.č.** | **Lektor** | **Predmet** | **Dátum realizácie** |
|   |   |   |   |
|   |   |   |   |
|  |  |  |  |
|  |  |  |  |
|  |  |  |  |
|  |  |  |  |
| V ............................................. |   |  |
| Dňa: .............................. | podpis riaditeľa školy |  |
|  |  |  |  |